钦定古今图书集成/明伦汇编/氏族典/第121卷 > 陈文顼
## 钦定古今图书集成/明伦汇编/氏族典/第121卷 > 陈文顼

按《宋史漳泉世家》：洪进子文顼，本文显子。初，洪进在
泉州，有相者言“一门受禄，当至万石。”时洪进与三子
皆领州郡，而文顼始生，乃以文顼为子，欲应其言。初
补泉州衙内都校，又为衙内都监使。朝命领顺州刺
史，归朝为登州刺史。沧、棣有寇盗，命为巡检使。会以
禁军大校赵延溥为登州团练使，文顼改舒州刺史。
淳化三年卒，年三十五。